Lo-Renz-O/malagasy-sentence huggingface dataset:
Toa mandeha an-jambany ihany ireo mpikambana ao amin’ny cecam rehefa manao ireo asa atolotra azy. Heverina fa tsaratsara kokoa ny fanomezana fanofanana mialoha ireo mpikambana araka izany mba tsy hahatonga azy ho vaovao be amin’ny fanatanterahana ny asa. Atoro azy amin’izany ny fomba fitantanam-bola mahomby tahaka ny hoe atokana ny vola hividianana masomboly, ny vola hividianana zezika ary tsy afangaro fa izay tetika asa kasaina hatao dia tanterahina. Ankoatra izany anefa dia voizina hatrany ny hevitra mitondra azy mba hanana toe-tsaina tia fandrosoana sy fivoarana mba hisian’ny fiavahana eo amin’izy ireo sy ireo olona tsy ao anivon’ny fikambanana. 2.2.2.1.2 -ho an’ireo olom-boafidy ao amin’ny cecam
Nasongadina ato amin’ny fizarana fahatelo amin’ity asa fikarohana ity ny fomba filazan-javatra nentin’ny mpanoratra naneho ny vokatry ny tabataba. Azo sokajiana ho telo miavaka tsara izany, raha ny fanehoana azy ao amin’ny- boky no jerena. Voalohany, eo aloha ny fampiharan’ireo vazaha mpanjanatany ireo karazan- tsazy sy fampijaliana isan-karazany tamin’ireo malagasy mba ho famaizana azy ireo tamin’ny raharaha fikomiana. Ireny fanafaizana ireny dia natao tamin’ny fomba feno habibiana tanteraka ka na dia ireo olona nanatri-maso fotsiny aza dia mahazo ny anjara tandrify azy dia ny fampijaliana ara-tsaina toy ny nahazo ilay tovolahy nataon’ny miaramila soanagaly ohatra tamin’ny fitifirany olona. Manaraka izany, nandray fepetra hentitra sy henjana ny vazaha mba hahafahana mifehy ny malagasy nolazaina fa mpikomy ka nisy ny fanaovana andrimaso ireo toerana natahoran’izy ireo hisy fikomiana, teo ihany koa ny tsy fahafahan’ny malagasy mitazona zava-maranitra tao an-trano ary farany ny fanerena an-kolaka ny malagasy hanaiky ny frantsay. Ny toko fahatelo kosa dia niompana manokana tamin’ny fianakavian- drandrasana. Toy ny ankamaroan’ny malagasy dia niantraika tamin’izy ireo ihany koa ny tabataba 1947 izay nitarika ny fahafatesan’i feno sy ny fandroahana an’i faly tsy ho mpianatra ho mpiasam-panjakana. Miavaka ny fanehoan’ny mpanoratra ny fitantarana amin’izany rehetra izany ka anisan’ny sarinteny miverimberina matetika ao ny metalepse mba tsy hilazana mivantana izay tian-kambara ka hitarika fihetseham-po be loatra eo amin’ny mpamaky noho ny tantara mandona ny atifo sy mampipongatra alahelo , ny parallélisme sy ny gradation kosa dia natao indrindra eto mba hampiroso haigana ny fitantarana sy hampafonja bebe kokoa ny hevitra hampitain’ny mpanoratra.
Ny sekoly tsirairay dia manana ny rafitra ara-pitantanana mifehy azy. Tsaroana fa ny hoe rafitra dia fitambarana singa samihafa mifanohina ary mivoatra ka ahitana firindrana miankina amin’ny tanjona kendrena de rosnay, 1975 91 46. Maneho izany fa ny rafitra rehetra izay ajoro dia manana ny singa manorina azy avy, izay samy manana ny lanjany miolotra amin’ny zava-kendrena. Raha atodika amin’ny fampianarana izany dia heverina fa ny rafitra atsangana eny anivon’ny sekoly dia tokony hanana ny fepetra fototra iorenany hatrany. Ao anatin’izany dia misy ny tanjona izay iarahan’ireo mpisehatra eo anivon’ny sekoly manatratra. Raha ny zava-nisy natrehina tao amin’ny kilasy voalohany nanaovana ny fizarana asa anefa no itodihana dia hita fa misy ny rafitra izay heverina fa tsy mifanaraka amin’ny fepetra enti-manorina fahalalana eny anivon’ny sekoly. Fototra iray mahatonga ny tsy fahombiazana eo amin’ny fampianarana ataon’ny mpampianatra sy ny fianarana ataon’ny mpianatra izany. Nandritra ny fizarana asa àry no nahalalana fa misy ny mpianatra mirava amin’ny 12 ora antoandro ary miditra indray amin’ny 1 ora tolakandro.
Fianakaviana faharoa rehefa tafakatra teto antananarivo àry ity raim-pianakaviana dia, tao amin ny rahalahin-drainy aloha izy no nitoetra. Nanana vola nentiny nihetsika izy tamin izany, araka ny nambarany, vola ambiny tamin ireo azony tamin ilay asa fandraharahana nataony teo aloha. Io vola io no nentiny nihetsika nanao asa fandraharahana hafa vaovao. Ny fivarotan-damba tonta avy any ivelany no nataony tamin izany. Nambarany fa nandeha tokoa io asany io. Rehefa nanomboka niaraka anefa izy mivady dia nanova ny asa fivelomany izany. Ilay renim-pianakaviana kosa, rehefa vita ny fiofanana nataony momba ny fikojakojana taovolo sy ny tarehy amam-bika, dia nanangana toeram-pikojakojana izany izy ireo, ary ao anatin io toerana io ihany izy mivady no nivarotra ireo fitafiana, izay asa fanaon ilay raim-pianakaviana. Hatramin izao fotoana izao io asa io hatrany no fiveloman izy ireo. Izay ny amin ny fivelomany rehefa nonina teto fa hidirantsika manaraka izao ny nahatonga azy ireo nisafidy ny honina teo amin ny fokontany.
Ny fomba fiteny andavanandro tetsy ankilan’ny literatioran’ny ntaolo, sy ny literatiora an-tsoratra malagasy, dia nitodihan’i jean narivony ihany koa ny fomba fiteny andavanandro, indrindra ny tenin’ny zatovo. Bezoro ratoaka, akory izato izy ? Mba miditra ihany ny boay sy ny goana
Ny lahatsoratra ny bakara ao amin’ny tak. Faha-59-63 kosa , dia ahitana fanontaniana , saingy tsy manaraka izay ambaratongam-pahasarotana , koa ezahina ny hanarenana azy mba ho araka ny tokony ho izy. Raha fintinina dia miresaka momban’ny fidiran’ny bakara na ny loka mihamahazo vahana eo an-tanàna sy ny voka-dratsin’izany eo anivon’ny tokantrano ny lahatsoratra. Fanontaniana telo no nampiarahin’ny mpamolavola ny boky an’izany ireto avy izy ireo 1 tamin’ny fotoana nisehoan’ity tantara ity, haisoratra momba ny anatranatra no nahazo vahana teto amin’ny firenentsika. Inona no anton’izany? Ary ankehitriny ve azo ambara mazava izay antony anoratan’ny mpanan-talenta? Fandinihana sy fandalinana 2 fakafakao ny toe-po amam-panahin-dranoro. Fahazoana ny lahatsoratra 3 inona avy no antony lehibe fantatrao fa mahatonga ny olona ho voasariky ny ratsy ? Fahazoana sy fandinihana
Ankoatra ireo mpanondro tsy mamaritra toerana milaza ny zavatra hita maso, dia eo ihany koa ireo mpanondro tsy mamaritra toerana milaza ny zavatra tsy hita maso sy tsy voafaritra mazava tsara. Ireto avy ireo mpanondro ireo i zao, i zay. Roa ihany ny mpisolo manondro zavatra tsy hita maso ananan’ny fiteny nodinihina. Ny renifeo -z-, ialohavana i- na tsia no mandika ny tsy fahitana maso ny zavatra haseho. Na tsy hita maso aza anefa ny zavatra tiana hambara amin’ny alalan’ny mpanondro dia azo sainina avy amin’ny alalan’ny zanapeo iafaran’ireo mpanondro ireo ny halavirana misy. Ny zanapeo iafarana -o manambara ny toerana akaikikaiky kokoa ny mpiteny raha maneho ny lavitra ny mpiteny ny zanapeo iafarana -y.
Averimberin-dratrema william matetika ao amin’ny famelabelarana ataony mikasika ny malagasy sy ny tanindrazana , v. A, tak.117 ny teny hoe midadasika araka ny famaritana ao amin’ny rakibolana malagasy, ny hoe midadasika lehibe, migodana, ary mitovy hevitra amin’ny hoe malalaka, be sakana, tsy azo veroka, tsy hita pesimpesenina 90 manodidina ny 587.040km2 eo ho eo ny velaran’i madagasikara91, ankehitriny. Tsy hoe mahavokatra sy mitahiry harena voajanahary fotsiny i madagasikara, fa malalaka. Ary samy manana ny mampiavaka azy, ny faritra tsirairay. Marina fa midadasika ny tanintsika, ary vokatry ny tantara, dia misy fomban-tany mampiavaka ny tanàna, ny vohitra, ny faritra tsirairay avy , v. A, tak.143 raha eo amin’ny velaran-tany, dia tsy mitovy avokoa ny isam-paritra. Tahaka izany koa ny eo amin’ny lafiny famokarana, satria tsy hitovy mihitsy, ohatra, ny vokatra mampalaza ny any sava, sy ny vokatra mampalaza ny any vakinankaratra. Manampy ny firenena amin’ny lafin-javatra maro eo amin’ny fiainana ny fananana velaran-tany midadasika. Anohizan’ny mpanoratra ny teniny tetsy aloha, dia ambarany, fa avelan’andriamanitra hisonanina irery amin’ity nosy madagasikara ity isika , ary niangarana amin’ny hafa, fa sady nomeny tany malalaka no azo volena, sns. Antitranteriny, fa nosy midadasika ity nosy ity, satria isika malagasy dia notahian’andriamanitra manokana mihitsy satria sady nomeny tany tsy iombonantsika amin’iza na amin’iza, dia ity nosy madagasikara izay sady midadasika no tsara toerana ity , v. A, tak.133 te hilaza eto ny mpanoratra, fa tombon-tsoa lehibe ho an’ny malagasy, ary itsiriritan’ny hafa azy ny fidadasiky ny velaran-taniny sy ny toerana misy azy eo amin’ny lafiny jeôgirafia.
Misy ny fiotana eo amin’ny faran-teny -tra sy -ka rehefa endrika iray ihany no endrika isehoany eo am-panovanana, izany hoe, mitovy ny fanovan’ireo faran-teny ireo eo am- panovanana. Amin’ireto fototeny holazaina manaraka ireto dia renifeo r irery ihany no fanovan’ny faran- teny -ka sy -tra, noho izany, misy ny fiotana eo amin’ireo faran-teny ireo satria very ny anjara asa fanavahana tany am-boalohany jereo 2.2.1.1.2 jelatra jelaka fanjelar-ana lonjitra lonjika filonjer-ana taritra tarika taritina fitanana ny anjara asa sy fikisahana eo amin’ny fototeny sasany, voatazona izany anjara sa fanavahana tany am-boalohany izany saingy mikisaka any amin’ny mpihazaka hafa. Ohatra taritra ? Tarika taritina taritina ? Tarihina
Eto dia mbola tsy eo ny anoharana fa toetra iray ao aminy no eo sariaka amin’ny ankapobeny ny olona no lazaina fa sariaka. Ny sariaka izay midika fa misy hafaliana ao anatin’ny fo ka taratra eo amin’ny endrika, amin’ny alalan’ny tsiky. Natafin’ny mpanoratra ny felana ireo endrika fonosin’ny sariaka ireo. Eto dia fehezanteny tokana no ilazana angolan-kevitra iray, izany hoe mamintina filazan-javatra ny métaphore , ny hevitra mivelatra fa tsy nolazaina avokoa ny filazan-javatra.
Ny politikam-panjakana momba ny teny malagasy sy ny politikam-panabeazana. Tsy azo atao ambanin-javatra raha ny politikam-panjakana momba ny teny satria misy akony lehibe any amin’ny fampianarana ny taranja malagasy ihany koa izy io. Raha ny lalàm-panorenan’ireo repoblika efatra no jerena, dia tafiditra ao anatin’ny teny ofisialy hatrany ny teny malagasy. Izany hoe, ampiasaina any amin’ny sehatra ofisialy rehetra izy io. Raha ny hita tao amin’ny fizarana voalohany momba ny sata omen’ny fanjakana ny teny malagasy anefa no jerena dia toa maivana ihany satria rehefa nojerena ireo fafana maromaro maneho ny salanisan’ny fampiasana ny teny malagasy any amin’ny sehatra ofisialy dia kely raha mitaha ny teny frantsay. Mbola manampy trotraka izany koa moa ny fandrosoana sy ny fanatontoloana izay tsy azon’ny firenena malagasy idifiana. Vokany, tsy mahaliana ny mpianatra intsony ny teny malagasy ka izany no antony mahatonga azy ireo tsy ho tia ny taranja malagasy. Noheverin’izy ireo mantsy fa tsy ilaina eo amin’ny fiainany andavanandro ny teny malagasy ka tsy mampaninona na tsy voafehy aza. Hita izany ohatra rehefa misy orinasa mitady mpiasa, ny fahaizana tenim-pirenena hafa toy ny teny frantsay na teny anglisy no takina fa tsy misy mihitsy fitakina ny fahafehezana ny teny malagasy. Raha ny hita tamin’ireo fandaharam-pianarana rehetra hatrizay nanomboka tany amin’ny repoblika voalohany hatramin’izao dia kely ny ora ianarana ny teny malagasy raha mitaha amin’ny teny hafa toy ny frantsay satria ora 4 isan-kerinandro no an’ny malagasy raha toa ka 6 ny an’ny teny frantsay. Tsy aty amin’ny lisea ihany izany fa hatrany amin’ny ceg mihitsy.
Driba ny finoana ary miezaka izy hanazava ny fitoviana sy ny fahasamihafana amin’ny finoana sy fivavahana eo anivon’ny fiarahamonina samihafa 3. Tsy maintsy misy hetsika ao anatin’izany rehetra izany, ary io hetsika io no mahatonga fiovana. Noho izany miara-dalana amin’ireo lalan-tsaina voalaza teo aloha ireo ihany koa ny antrôpôlôjia baikoin’ny hetsika na anthropologie dynamique , mandalina ny hetsika dynamique sy ny fiovana aterak’izany, izay ilàna fananan’ny mpikaroka toe-tsaina mitsikera critique araka ny nambaran’i goerges balandier dia manasongadina ny tantara sy ny fiovana 4 ity lalan-tsaina ity.
Raha jerena ny fafana, dia miharihary fa mpampianatra voaofana amin’ny fampianarana ny taranja malagasy izy roa ireo. Izany hoe, olona efa azo antoka amin’ny fampianarana ity taranja ity. Ny iray a , dia efa tena nilona ela tamin’ity asa ity, ary efa handao izany aza raha afaka taona vitsivitsy. Tena efa manana traikefa be dia be mihitsy izy. Ny iray b , kosa dia azo ambara fa mbola vao mizatra ihany raha atao ny fampitahana azy roa. Tsy mahagaga araka izay raha mety hisy fahasamihafan’ ny fampianarana atolotr’izy ireo ny mpianatra.
Mandritra ny fampianarana ihany koa dia maro ireo mpianatra no tsy mifantoka amin’ny fampianarana. Tamin’ireo kilasy 4 nanaovana fanadihadiana 2 f. P. I sy 2 f. Q dia nahitana mpianatra 10 matory mandritra ny fampianarana, mpianatra 3 no mamo, 15 ireo tsy manaraka fampianarana, fa miresaka na manao zavatra hafa. Raha nanontaniana moa ny mpampianatra tao amin’ny kilasy nahitana ireo tranga ireo, dia nilaza fa toe-javatra efa mahazatra izany. Noho izany, ireo matory dia avelany hatory ihany, fa izay te hianatra ihany no mianatra.
Ny asa fampianarana dia toy ny dokam-barotra, izany hoe fisarihana ny sain’ny mpianatra mba hanjifa ny fahalalana omena azy. Araka izany, zava-dehibe ny fitaovana enti-mampianatra sy ny fisafidianana izany mba hampahomby ny asa. I victor schwab, manam-pahaizana manokana momba ny famokarana dokam- barotra, dia manambara fa ny dokam-barotra iray dia sarotra amidy raha toa ka tsy hay na sarotra vakina ; sarotra koa ny hamaky azy raha toa ka tsy hita ; ary mety tsy ho hita raha toa ka tsy mahasarika na mahasintona. 70 raha tsorina, misy fomba amam-paika entina mamorona ireny dokam-barotra ireny mba ho tafita tsara ny hafatra. Raha sary no iaingana, mety hiditra an-tsehatra amin’izany koa ny soratra endriny, fipetrany sy ny loko ampiasaina. Mila ovana hifanaraka amin’ny filan’ny beazina koa, araka izany, ny fitaovana enti-mampianatra. Ohatra iray azo raisina amin’izany ny takela-by. Ny ankamaroan’ireny takela-by ireny mantsy dia sady misy sary no misy soratra no mety ho miloko ka manamora hatrany ny fandraisana ny hafatra raketiny. Koa amin’ny maha- dokam-barotra azy izay dia mila manana paika ny mpandefa hafatra mba hanintona ny mpanjifa azy. Fitaovana fampiasa any amin’ny fanabeazana momba ny tontolo iainana ny takela-by noho izany tokony ho azo trandrahana tsara aty amin’ny fampianarana taranja malagasy mirindra amin’ny tontolo iainana. Miendrika dokam-barotra izy ireny noho izy tsy maintsy volavolaina hahasintona ny mason’ny olona. Tsy ataotao foana izy ireny, araka izany, fa misy fandalinana sy fenitra arahina na eo amin’ny lafiny famoronana lahatsoratra izany, na eo amin’ny fanehoana ny sary, na eo amin’ny loko ampiasaina raha miloko izy saingy ireo singa telo lehibe ireo dia mifameno mba hahalavorary ny hafatra tiana hampitaina, izay tsy maintsy fehezina. Mba hanamora ny asan’ny mpampianatra sy hanampy ny mpianatra amin’ny fahazoana sy famoronana dia indreto misy fahalalana fototra tokony ho fantatra arahina ohatra mampivaingana izany. Ny takela-by hita tany amin’ny faritra arovana any ranomafana no iaingana. Ny mpandinika ireo dokam-barotra mahomby dia milaza fa raha tiana hahomby na ho tafita ny hafatra dia ilaina iangaliana tsara na ny lohateny na ny vontoatin’ny hevitra.71
Ny zava-kendrena tsy vitsy ny mpampianatra namana mieritreritra fa ny an-tsoratra ihany no azo tombanana amin ny fampianarana ny taranja malagasy. Ity asa fikarohana ity dia natao hampahafantarana sy handinihana indrindra ny toerana sahanin ny am-bava eo amin ny fampianarana ny taranja malagasy. Andaniny, ho fanampiana ireo mpampianatra namana izay sahirana mieritreritra ny tombana azo atao momba ny am-bava; ankilany kosa dia ho fanatsarana ny kalitaon ny fampianarana omena ny mpianatra miara-dalana amin ny fifehezana ny am-bava sy ny tontolony. Natao izany mba ho fampahombiazana misimisy kokoa ny fomba fampianarana sy mba ho fampitiavana ny mpianatra ny taranja malagasy.
Rol ety la roulette, , , util ju charron, qui lui sert a mesurer les wues il cc mpilre la circnnference exterieure d lfl roue de hoi. S et la circonierence interieur du hflnd11ge. Celu. I-ci doit etre legc-remenl plus petit, pour resserrer la rnue 9uilnd ii se retrac e aprh avoir et pose; , chftud fr. ; terme de chmronnage.
Manavaka ny foko anta ala ary mandray anjara betsaka eo amin’ny sehatry ny fahafatesana ny fitafiana. Taloha dia ny fitafy fite a andavanandro ihany no entina miatrika fahoriana taty aoriana anefa dia tsy izany intsony no mitranga noho ny fivoarana sy ny fandrosoana, ka nahatonga elanelana eo amin’ny karazam-pitafy sy ny fahendrena ntaolo. Vokatr’izany, tsy natao mitovy intsony ny fitafy andavanandro sy ny fitafy anaovana an-kafaliana ary ny entina mamonjy fahoriana. Izany hoe nasiana fetra ny fitafy entina an-karatsiana mba hanajana ny soatoavina sy ho fanajana ny hasin’ny razana. Ny fitafy andavanandro mizara roa lehibe ny fitafiana andavanandro ho an’ny mponina, na ny an’ny lehilahy, na ny ny vehivavy. Ao ny natokana ho an’ny zaza ary misy kosa ny natao ho an’ny lehibe. Ny fitafiana taloha tsy voafaritra mazava hoe hatraiza marina ny atao hoe taloha eto. Ny olona nohadihadiana rahateo moa tsy namaritra vanimpotoana na datinandro, fa nanatsotra azy fotsiny tamin’ny teny hoe fahatany gasy na tamin’ny andro fahagasy. Akanjo ambony izay vita tamin’ny rafia sy salaka ary satro-bory no fitafin’ny lehilahy. Salova a na sikina rafia no tena fitafy mahazatra ny vehivavy any amin’iny faritra iny. Mifanaraka tsara amin’ny zava-misy sy fahendren’ny mponina izany, hany ka tsy mampaninona azy velively ny mampiasa azy amin’ny fomba amam-panao rehetra. Izany hoe na an-kafaliana na an-karatsiana dia izany ihany no fitafy. Ny fitafy entina an-karatsiana ny lambahoany sy ny satroka no tena neken’ny rehetra ho fitondra mamangy fahoriana ho an’ny vehivavy. Io rahateo moa no fitafy maotina nentin-drazana mampiavaka azy.
Ny hira dia manana anjara asa lehibe amin’ny fanabeazana ny ankizy. Ho an- dratsimba georges dia hatramin’ny fahazazany mihitsy no anorenana izany fanabeazana an-kira izany. Ny fandrotsirotsiana ny zaza dia miorina amin’ny hira ataon’ny reny azy na izay misolo ny toerany amin’ny fotoana tsy maha eo azy. Fanabeazana ny fo amam-panahy no entin’ny hira. Mizara roa miavaka tsara ny hira noforonin’ny mpanoratra nitaizany ny ankizy. Etsy andaniny, ny hira mahasahana ny fivavahana; etsy ankilany ny hira fanaon’ny ankizy amin’ny takarivan-diavolana. Samy nanana ny akony tany am-pon’ny ankizy tsirairay ireny. Sakamalao sy havozo, tokoa, ka samy nanana ny hanitra ho azy .
Satria moa tany savo-drazana io nitarika ny disadisa io. Amin’ny maha tany savo- drazana azy izay dia tsy misy afaka milaza ho tompony irery. Natao ny marimaritra iraisana mba tsy hampihenjana ny tady. Araka ny resaka nivoitra nandritra ny fanazavana dia izany zamakaventy izany no tena tompony. Noho
Nampitsaharin’ny saina ny taraina nataon’ny fo ka nobaikony hoe mangina , izany hoe nampahafantariny ny fo fa tsy maintsy ho faty ny nofo, satria efa lalàna mifehy ny manan’aina ny fahafatesana. Nasainy naato aloha ny tebitebin’ny fo, avy eo narosony ny fanazavana mikasika ny fahafatesana.
Vokatry ny tsy faneken’ny filohan’ny tetezamita dia niverina nanao fihaonana indray ireo ankolafy voakasika. Natao sonia indray ny fifanarahana faharoa izay mirakitra ny fananganana governemantan’ny maro an’isa sy ny fiombonam-pirenena. Napetraka ho praiminisitra tamin’izany andriamatoa camille vital. Mbola tsy nahomby ihany koa anefa izany fifanarahana izany.
Ny razana hery tsy hita inoan ny malagasy ny razana. Nomen-kaja manokana ary natahorana mafy mihitsy ny fanahin ny olona maty izay efa vita fanandratana ho razana. Ivavahana sy angataham- pitahiana izy ireny. Ka ny sorona no fitaovana hoentina manatona sy iantsoana azy. Heverina fa mivezivezy sy miriria any ankoatra ny razana amin ny maha fanahy azy. Ho famoriana sy fampiomanana ny razana hanatrika ny lanonam-pivavahana no antony itsofana mozika eny amin ny vavahadin ny tanàna sy ny fasan-drazana rehefa hanatontosa sorona ny olona. Mino ny hasin ny razana ny malagasy. Loharano nipoirana, loharanon-karena ary mpiahy ny fiainan ny olombelona izy. Mivela ao an-tsaina ary tsy voakosika ao am-pon ny olona izany toe-javatra izany; ka mamolavola sy manefy ny toe-tsainy hifikitra amin ny fomban-drazana. Maneho izany ny fomba fiharian ny mponina. Avy amin ny razana ny vola, ny fananana, ny harena. Mampitombo sy manatsara ny fiharian-karena ary mampahomby ny fitadiavana ny fahazotoana mivavaka na misorona ho fangataham-panambinana amin izy ireny. Mahery ny fitahiana sy fiarovan ny razana ka tsy mba soparan ny fahavalo na ny natiora ny fananan izay mivavaka aminy. Mikorosy fahana, ripaka, rava, lany tamingana kosa ny fananan ireo manao tsinontsinona ny hasin ny razana.
Fileovana 2 no ho mihoatra kosa no atao hoe fokonolona, ary ny loholon ny fokonolona no mitantana azy. Marihina fa tsy azo atao loholona raha tsy efa vita donak afo dingana faharoa ao amin ny mpanazava zokiny 34. Raha tsy ampy kosa ny mpikambana dia tsy mizara ho fileovana akory. Ny fokonolona moa dia misafidy vehivavy nahavita be teo amin ny firenena na fiangonana hataony anarany. Maka ny toetran io olona io tena nisongadina ny fokonolona ataony tarigetra. Ary toetran io olona io hafa no ataon ny fileovana anarany sady tarigetrany. Ohatra anaran ny fokonolona rasalama tarigetran ny fokonolona be herim-po anaran ny fileovana rasalama mivavaka -rasalama maharitra ny an ny sampana mena ao amin ny flm 67ha dia izany atao hoe ranivo izany no nofidiany. Izy io dia vehivavy nivavaka tao amin ny flm 67ha izay nazoto tokoa teo amin ny fanatanterahana ny asan ny tompo. Izay toetran izay no nofidian ny fokonolona ranivo ho tarigetrany manao hoe ranivo vehivavy mazoto, vonona hatrany hanompo an’ny tompo ny toetrany hafa izay nakan ny fokonolona ranivo ny anaran ny fileovana dia ireto ranivo be fitiavana ranivo be finoana raha ny toetra amam-pihetsik ireo zatovovavy kosa no jerena dia misy ny tena mazoto ary misy kosa antonontonony. Toy izao raha atao kisary ny rafi-pandaminan ny mpanazava zokiny kisary fahavalo ny rafi-pandaminan ny sampana mena sampana mena fokonolona ranivo fileovana
Ny mpitantara na narrateur dia ilay mitantara ny seho rehetra 39 ny narrateur dia avy amin’ny teny hoe gnarus, celui qui sait tout mahalala ny zavatra rehetra. Manaporofo izany ireto mampiasa ny mpisolo tena laharana fahatelo ny mpitantara rehefa milaza ny mpandray anjara. Toy izao no fitaterany ny tenin’ny mpandray anjara eny tokoa, hoy ramatoa rahary tak1 ny ahy kosa, hoy rafotsy raly dia tak1 marina izany robena hoy rainy. Tak1 robena tsaroany miserana i reniny tak3 robena robena handeha amin’ny botry ihany aho, hoy izy nikiry. Tak37
Ny fanamian’ireo olom-boatokana ao anivon’ny fiangonana misy ohabolana vahiny izay milaza ny momba ny fanamiana manao hoe l’habit ne fait pas le moine raha adika tsotsotra izany dia hoe tsy ny fitafiana no maha relijiozy araka izany, rehefa vita ny kônsily vatikana faharoa, dia namela malalaka ireo olom-boahosotra hanana ny fahalalahany amin’izay fitafiana anaovany. Raha lazaina mivantana dia misy ireo akanjo ataontsika hoe fanamiana mampiavaka manokana ireo olona voaantson’andriamanitra ka ametrahan’ny fiangonana ny safidiny ho mpitondra azy ny pretra sy ny relijiozy izy ireo.
Bourneuf r et ouellet r , l’univers du roman, puf, 4è éd. , paris, 1985, p.61 un scène dans un roman est soumis à des principes d’unités lieu, temps, action 26 eterstein c sous la direction de et all, la littérature de a à z, hatier, paris, 1998 , p.327 le personnage est un être de papier , traditionnellement doté des caractéristiques d’une personne réelle état civil, milieu social déterminé , fonction sociale, traits de caractère